
საქართველოს მთავრობის 
განკარგულება №669
2014 წლის 14 აპრილი
 ქ. თბილისი
2014 წელს განსახორციელებელი ზოგიერთი ღონისძიების დაგეგმვის თაობაზე
„საქართველოს მთავრობის სტრუქტურის, უფლებამოსილებისა და საქმიანობის წესის შესახებ“ საქართველოს კანონის მე-5 მუხლის „ლ“, „ჰ3“ ქვეპუნქტებისა და მე-6 მუხლის შესაბამისად:
1. ცნობად იქნეს მიღებული, რომ მიმდინარე წელს იგეგმება ფაშიზმზე გამარჯვების 69-ე წლისთავის, საქართველოს დამოუკიდებლობის დღის – 26 მაისის და ქართველთა და ებრაელთა 26-საუკუნოვანი მეგობრობისადმი მიძღვნილი ღონისძიებების აღნიშვნა.
2. საქართველოს მთავრობის კანცელარიამ კოორდინაცია გაუწიოს ამ განკარგულების პირველი პუნქტით გათვალისწინებული ღონისძიებების დაგეგმვას და შეიმუშაოს ღონისძიებების ორგანიზების სამოქმედო გეგმები.
3. ცნობად იქნეს მიღებული, რომ სამოქმედო გეგმებით განსაზღვრული ღონისძიებების შესასრულებლად საჭირო ფინანსური სახსრების მოძიება განხორციელდება „საქართველოს 2014 წლის სახელმწიფო ბიუჯეტის შესახებ“ საქართველოს კანონით გათვალისწინებული საქართველოს მთავრობის სარეზერვო ფონდიდან ან შესაბამისი უწყების წლიური საბიუჯეტო კანონით განსაზღვრული ასიგნებებიდან.

